ଭୁବନେଶ୍ୱର, ନଭେମ୍ବର ୪ (ଲୋକାଲ ୱାୟର) ଚଳଚ୍ଚିତ୍ର ନିର୍ମାତା ସୂର୍ଯ୍ୟଶଙ୍କରଙ୍କ ବୃତ୍ତଚିତ୍ର 'ନିୟମଗିରି-ଦ ମାଉଣ୍ଟେନ ଅଫ୍ ଲ' ୨୪ତମ କୋଲକାତା ଆନ୍ତର୍ଜାତିକ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହେବାକୁ ମନୋନୀତ ହୋଇଛି ।
୯ ମିନିଟ ୫୦ ସେକେଣ୍ଡର ଏହି ବୃତ୍ତଚିତ୍ର ୨୦୧୮ ଜାନୁଆରୀରେ ଇଣ୍ଡୋନେସିଆର ବାଲିଠାରେ ପ୍ରଥମ ଆନ୍ତର୍ଜାତିକ ସ୍ୱଦେଶୀ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା । ୨୦୧୮ ସେପ୍ଟେମ୍ବରରେ ପ୍ରଥମ କାଲିମଣ୍ଟନ ଆନ୍ତର୍ଜାତିକ ଚଳଚ୍ଚିତ୍ର ଉତ୍ସବରେ ମଧ୍ୟ ଏହା ପ୍ରଦର୍ଶିତ ହୋଇଥିଲା ।
ଏହି କ୍ଷୁଦ୍ର ବୃତ୍ତଚିତ୍ରଟିରେ ବେଦାନ୍ତ ଆଲୁମିନିୟମ ପ୍ରକଳ୍ପକୁ ସେମାନଙ୍କ ପବିତ୍ର ଭୂମି ନିୟମଗିରି ପର୍ବତରେ ବିରୋଧ କରିବାରୁ କିପରି ଆଦିବାସୀମାନଙ୍କୁ ହିଂସାର ସମ୍ମୁଖିନ ହେବାକୁ ପଡ଼ୁଛି ତାହା ଦର୍ଶାଯାଇଛି । ବିରଳ ପରିବେଶ ନିୟମଗିରି ମଣିଷ ଜାତି ପାଇଁ ଅନିବାର୍ଯ୍ୟ ଏବଂ ପୁଞ୍ଜିପତିମାନଙ୍କ ଦୃଷ୍ଟିରୁ ଏହାକୁ ଡଙ୍ଗରିଆ କନ୍ଧମାନେ ବଞ୍ଚାଇ ରଖିଛନ୍ତି ।
ଏଥିପାଇଁ କାର୍ଯ୍ୟକର୍ତ୍ତା ଓ ଡଙ୍ଗରିଆ ମୁଖିଆମାନଙ୍କୁ ସରକାର ଓ କମ୍ପାନି ଦ୍ୱାରା ଅନେକ ନିର୍ଯାତନାର ସମ୍ମୁଖିନ ମଧ୍ୟ ହୋଇଛନ୍ତି । ଖଣି କମ୍ପାନିକୁ ବିରୋଧ କରି ଜେଲ ଦଣ୍ଡର ସମ୍ମୁଖିନ ହୋଇଥିଲେ ମଧ୍ୟ ନିଜ ପବିତ୍ର ଭୂମିକୁ ଛାଡ଼ିବାକୁ ସେମାନେ ପ୍ରସ୍ତୁତ ହୋଇ ନାହାନ୍ତି । ମାନବାଧିକାରର ଅତ୍ୟଧିକ ଉଲ୍ଲଂଘନ ହିଁ ଡଙ୍ଗରିଆଙ୍କ ସ୍ଥିତିକୁ ବିପନ୍ନ କରିଛି ।
ବୃତ୍ତ ଚିତ୍ରଟିରେ ବିଗତ ୧୦ ବର୍ଷ ମଧ୍ୟରେ ନିୟମଗିରି ସମ୍ମୁଖିନ ହୋଇଥିବା ବିଭିନ୍ନ ଘଟଣାବଳୀର ଚିତ୍ରକୁ ଉପସ୍ଥାପନ କରିବାରେ ସଫଳ ହୋଇଛି । ନିୟମଗିରି ପାଇଁ ଲଢ଼େଇ କରୁଥିବା ଡଙ୍ଗରିଆମାନଙ୍କୁ ସମର୍ଥନ ଦେବାକୁ ଏହି ଚଳଚ୍ଚିତ୍ରଟିରେ ସମାଜକୁ ବାର୍ତ୍ତା ଦିଆଯାଇଛି ବୋଲି କହିଛନ୍ତି ସୂର୍ଯ୍ୟଶଙ୍କର ।
କଟକରେ ଜନ୍ମିତ ସୂର୍ଯ୍ୟଶଙ୍କର ଭୁବନେଶ୍ୱରର ବାସିନ୍ଦା । ଭୁବନେଶ୍ୱରର ଷ୍ଟିୱାର୍ଟ ସ୍କୁଲ ଓ ବିଜେବି କଲେଜରୁ ପାଠ ପଢ଼ା ଶେଷ କରି ସେ ଦିଲ୍ଲୀରେ ମିଡିଆରେ ଏକ ବର୍ଷର ପାଠ୍ୟକ୍ରମ ଶେଷ କରିଥିଲେ । ବିଗତ ୧୫ ବର୍ଷ ମଧ୍ୟରେ ସେ ନିୟମଗିରି, କଳିଙ୍ଗନଗର, ପୁରୀ, ଜଗତସିଂହପୁର ଓ ସୁନ୍ଦରଗଡ଼ରେ ବିସ୍ଥାପନର ସମ୍ମୁଖିନ ହୋଇଥିବା ଲୋକମାନଙ୍କ ଉପରେ ଅକେ ବୃତ୍ତଚିତ୍ର ପ୍ରସ୍ତୁତ କରିଛନ୍ତି ।
ନିୟମଗିରି ଉପରେ ପ୍ରସ୍ତୁତ ହୋଇଥିବା ଏହା ସୂର୍ଯ୍ୟଶଙ୍କରଙ୍କ ଦ୍ୱାରା ପଞ୍ଚମ ଚଳଚ୍ଚିତ୍ର । ଅନ୍ୟ ଚଳଚ୍ଚିତ୍ର ଗୁଡ଼ିକ ହେଲା ଦ ଲ୍ୟାମେଣ୍ଟ ଅଫ ନିୟମରାଜା (୨୦୦୭), ଦ ପ୍ରୋଟେକ୍ଟର ଅଫ ଷ୍ଟ୍ରିମ୍ସ (୨୦୧୦), ଦ ରିଅଲ ଫେସ ଅଫ୍ ବେଦାନ୍ତ (୨୦୦୯) । ତାଙ୍କ ଦ୍ୱାରା ପ୍ରସ୍ତୁତ ହୋଇଥିବା ଅନ୍ୟ ଉଲ୍ଲେଖନୀୟ ଚଳଚ୍ଚିତ୍ର ହେଲା; ସଟ୍ ଡେଡ ଫର ଡେଭଲପମେଣ୍ଟ (୨୦୦୮, ଆନିମେସନ), ସାଇକେଦିଲ୍ଲୀ-ତବାହ ଦଶ ମେ ଏକ୍ ଦିନ (୨୦୧୭, ଫିକ୍ସନ ଫିଚର ଫିଲ୍ମ) ।
ଏବେ ସୂର୍ଯ୍ୟଶଙ୍କର ଇଣ୍ଡୋନେସିଆର ଦୟକ ଏବଂ ଓଡ଼ିଶାର କନ୍ଧ ଆଦିବାସୀଙ୍କ ସଂଗ୍ରାମ ଉପରେ ଚଳଚ୍ଚିତ୍ର ନିର୍ମାଣ କରୁଛନ୍ତି । ଅତୀତର କଳିଙ୍ଗ-ଇଣ୍ଡୋନେସିଆ ସାଂସ୍କୃତିକ ସମ୍ପର୍କ ତଥା ଏବେ ଏହି ଆଦିବାସୀମାନେ ସମ୍ମୁଖିନ ହୋଇଥିବା ବିସ୍ଥାପନ ସମସମ୍ୟା ହିଁ ଚଳଚ୍ଚିତ୍ରର ମୁଖ୍ୟ ବିଷୟ । ସୂର୍ଯ୍ୟଶଙ୍କର ବଡ଼ ଷ୍ଟାରମାନଙ୍କୁ ନେଇ ମୁଖ୍ୟଧାରାର ଓଡ଼ିଆ ଫିଚର ଫିଲ୍ମ ନିର୍ମାଣ କରିବାକୁ ମଧ୍ୟ ଯୋଜନା କରିଥିବା କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
